ये उसके सैनिकों का ठिकाना, इंडियन आर्मी परेशान, क्योंकि इमारतें डोकलाम के करीब
India China Bhutan Tri Junction; China constructed 1000 houses for its soldiers in Amo Chu River Valley in Bhutan चीन ने भूटान के एमो चू नदी घाटी में अपने सैनिकों के लिए 1000 घर बनाए हैं। इंडिया टूडे की रिपोर्ट के मुताबिक, ये अब भारतीय सेना के लिए परेशानी की बात है।
चीन ने भूटान के एमो चू में अपने सैनिकों के लिए 1000 घर बनाए हैं। इंडिया टुडे की रिपोर्ट के मुताबिक, ये अब भारतीय सेना के लिए परेशानी की बात है। क्योंकि ये सभी इमारतें चीन और भारत के बीच वाले हिस्से डोकलाम से बेहद करीब हैं।
ये वही जगह जहां 2017 में भारत-चीन के बीच सैन्य गतिरोध हुआ
दरअसल अमो चू डोकलाम के पास है, जहां से भारत का सिलीगुड़ी कॉरिडोर चीन की PLA (पीपुल्स लिबरेशन आर्मी) की सीधी रेखा में है। यह भारत-चीन-भूटान डोकलाम ट्राई-जंक्शन से कुछ दूरी पर है। इसी जगह बीजिंग के रोड कंस्ट्रकशन को लेकर 2017 में भारत और चीन के बीच सैन्य गतिरोध हुआ था।
रिपोर्ट के मुताबिक, चीन का अपनी सेना के लिए डोकलाम के करीब घर बनाने के पीछे एक बड़ा मकसद है। वह इसके जरिए उसी रिज तक पहुंचने का प्रयास कर रही है, जहां 2017 में डोकलाम में भारतीय सेना की ओर से चीन के सैनिकों के खिलाफ कड़ी जवाबी कार्रवाई की गई थी। अब चीन चाहता है कि वह इससे डोकलाम के पश्चिम में भारतीय सुरक्षा को बायपास कर सके।
इंडियन मिलेट्री प्लानर्स का दावा- इससे हमें खतरा हो सकता
इंडियन मिलिट्री प्लानर्स का मानना है कि डोकलाम के पश्चिम में चीन-नियंत्रित भूटान क्षेत्र में किसी भी गतिविधि से भारत की सुरक्षा को खतरा हो सकता है। वहीं इंडियन सिक्योरिटी एक्सपर्ट्स का कहना है कि डोकलाम पर नियंत्रण से चीन को स्ट्रैटेजिक फायदा मिलेगा। भारतीय सेना ने हाल ही में हा जिले में भारतीय अधिकारियों से मुलाकात की। इस दौरान बैठक में बड़े पैमाने पर चीन के बिल्ड-अप के बारे में बताया गया। बता दें कि हा जिला विवादित क्षेत्रों के ठीक पूर्व में है, जहां चीन नए क्षेत्र का निर्माण कर रहा है।
2017 से पहले डोकलाम में चीन-भूटान की सेना मुश्किल से गश्त कर पाती थी
डोकलाम एक ऐसी जगह है, जहां 2017 से पहले चीन और भूटान की सेना मुश्किल से ही गश्त कर पाती थी। चीन कई समय पहले से भूटान को अपने क्षेत्र का हिस्सा बताता है। 1960 में चीन सरकार ने एक बयान जारी किया था, जिसमें भूटान, सिक्किम और लद्दाख को संयुक्त तिब्बत का हिस्सा होने का दावा किया था।
भारत ने 1967 में चीन को करारी हार दी, कई किलेबंदी भी नष्ट किए थे
1967 में सिक्किम में नाथू ला और चो ला माउंटेन पर भारत-चीन सीमा टकराव हुआ था। इसमें चीन को करारी हार मिली थी। इसके बाद चीन की सेना ने सिक्किम में डोंगक्या माउंटेन रेंज पर भारतीय सीमा सेक्टर को चुनौती दी थी। हालांकि इंडियन आर्मी की पहाड़ी इलाकों में पकड़ के बाद से हुई झड़पों में इंडियन आर्मी ने चीन के कई किलेबंदी भी नष्ट किए थे।
अब भी चीन की सेना को चुम्बी घाटी में यकीनन कमजोर माना जाता है, क्योंकि भारत और भूटान की सेना घाटी के आसपास की ऊंचाइयों को कंट्रोल करती है।
भूटान PM ने डोकलाम के विवाद को तीन देशों का विवाद करार दिया था
भूटान के प्रधानमंत्री लोते थेरिंग ने कुछ दिन पहले एक बयान दिया था। उन्होंने डोकलाम इलाके के विवाद को तीन देशों का विवाद करार दिया है। उनका कहना था कि डोकलाम विवाद को भारत, चीन और भूटान को मिलकर सुलझाना चाहिए, क्योंकि इस विवाद में तीनों ही देश बराबर के जिम्मेदार और हिस्सेदार हैं। पूरी खबर यहां पढ़ें...